कोरोना अपडेट: देश में डेढ़ महीने बाद 13 हज़ार से ज़्यादा नए मामले सामने आए
दिल्ली: देश में दो दिन से कोरोना के मामलों में बहुत तेज़ी बढ़ोतरी हुए है | केंद्रीय स्वास्थ्य मंत्रालय द्वारा आज गुरुवार, 30 दिसम्बर को जारी आंकड़ों के अनुसार देश में आज डेढ़ महीने बाद कोरोना के 13 हज़ार से ज़्यादा यानी 13,154 नए मामले दर्ज किये गए है | जिनमे से महाराष्ट्र में क़रीब 4 महीने बाद कोरोना के क़रीब 4 हज़ार यानी 3,900 नए मामले सामने आए हैं | वहीं पश्चिम बंगाल में करीब 6 महीने बाद कोरोना के एक हज़ार से ज्यादा यानी 1,089 मामले सामने आए और दिल्ली में 7 महीने बाद कोरोना के 9 सौ से ज़्यादा यानी 923 नए मामले सामने आए हैं | वही अन्य राज्यों में भी इसी तरह से बढ़ोतरी हो रही है। इसके अलावा कोरोना से 24 घंटों में 268 मरीज़ों की मौत हुई है। साथ ही इसी बीच देश भर में कोरोना से पीड़ित 7,486 मरीज़ों को ठीक किया गया है। और एक्टिव मामलों में 5,400 मामलों की बढ़ोत्तरी हुई हैं।
वही देश में ओमीक्रॉन के 180 नए मामले सामने आए है, और कुल मामलो की संख्या बढ़कर 961 हो गयी है | महाराष्ट्र में ओमीक्रॉन के सबसे ज्यादा नए मामले सामने आए है | बीते दिन महाराष्ट्र में ओमिक्रोण के 86 मामले सामने आए है, और कुल मामलो की संख्या बढ़कर 253 हो गयी है | वही दिल्ली में ओमीक्रॉन के 25 नए मामले सामने आए है, और गुजरात में 24 मामले, राजस्थान में 23 मामले, तमिलनाडु में 11 मामले, आंध्र प्रदेश में 10 मामले और एक मामला ओडिशा से सामने आया है |
देश में कोरोना संक्रमण के मामलों की संख्या बढ़कर 3 करोड़ 48 लाख 22 हज़ार 40 हो गयी है। जिनमें से अब तक 4 लाख 80 हज़ार 860 लोगों की मौत हो चुकी है। देश में कोरोना से पीड़ित 98.38 फ़ीसदी यानी 3 करोड़ 42 लाख 58 हज़ार 778 मरीज़ों को ठीक किया जा चुका है। और एक्टिव मामलों की संख्या बढ़कर 0.24 फ़ीसदी यानी 82 हज़ार 402 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 43 करोड़ 83 लाख 22 हज़ार 742 डोज दी जा चुकी हैं। जिनमें से 63 लाख 91 हज़ार 282 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 67 करोड़ 64 लाख 45 हज़ार 395 सैंपलों की जांच की जा चुकी है। जिनमें से 11 लाख 99 हज़ार 252 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 13,154 मामले दर्ज किए गए हैं। जिनमें महाराष्ट्र से 3,900 मामले, केरल से 2,846 मामले, पश्चिम बंगाल से 1,089 मामले, दिल्ली से 923 मामले, तमिलनाडु से 739 मामले, कर्नाटक से 566 मामले, गुजरात से 548 मामले, झारखण्ड से 344 मामले, तेलंगाना से 235 मामले, ओडिशा से 221 मामले, हरियाणा से 217 मामले, मिज़ोरम से 202 मामले, गोवा से 170 मामले, आंध्र प्रदेश से 162 मामले, राजस्थान से 131 मामले, उत्तर प्रदेश से 117 मामले, असम से 115 मामले, छत्तीसगढ़ से 106 मामले और जम्मू कश्मीर से 104 मामले सामने आए हैं।
साथ ही पंजाब से 97 मामले, बिहार से 77 मामले, हिमाचल प्रदेश से 52 मामले, मध्य प्रदेश से 48 मामले, उत्तराखंड से 38 मामले, चंडीगढ़ से 33 मामले, त्रिपुरा और लद्दाख से 15-15 मामले, मणिपुर से 14 मामले, पुडुचेरी से 12 मामले, सिक्किम से 10 मामले, नागालैंड से 3 मामले, मेघालय और अरुणाचल प्रदेश से 2-2 मामले और एक मामला अंडमान और निकोबार द्वीप समूह से सामने आया है। बीते दिन लक्षद्वीप और दादरा नगर हवेली और दमन दीव से कोई मामला सामने नहीं आया है।
राज्यवार कोरोना से मौत
देश में कोरोना संक्रमण से 24 घंटों में 268 मरीजों की मौत हुई है। जिनमें से केरल में 211 मरीज़ों की मौत हुई, महाराष्ट्र में 20 मरीज़ों की मौत हुई, पश्चिम बंगाल में 12 मरीज़ों की मौत हुई, तमिलनाडु में 8 मरीज़ों की मौत हुई, कर्नाटक में 6 मरीज़ों की मौत हुई, ओड़िशा, असम और पंजाब में 2-2 मरीज़ों की मौत हुई और एक-एक मरीज़ की मौत गुजरात, मिज़ोरम, हिमाचल प्रदेश, उत्तराखंड और मेघालय में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva